CELEX: 32021R2317
Language: hu
Date: 2021-11-11 00:00:00
Title: A Tanács (EU) 2021/2317 rendelete (2021. november 11.) az Európai Unió és a Cook-szigetek kormánya közötti fenntartható halászati partnerségi megállapodás végrehajtásáról szóló jegyzőkönyv szerinti halászati lehetőségek elosztásáról

2021.12.28.   
               
               
                  HU
               
               
                  Az Európai Unió Hivatalos Lapja
               
               
                  L 462/10
               
            
         A TANÁCS (EU) 2021/2317 RENDELETE
         (2021. november 11.)
         az Európai Unió és a Cook-szigetek kormánya közötti fenntartható halászati partnerségi megállapodás végrehajtásáról szóló jegyzőkönyv szerinti halászati lehetőségek elosztásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 43. cikke (3) bekezdésére,
         tekintettel az Európai Bizottság javaslatára,
         mivel:
         
                     (1)
                  
                  
                     Az Európai Unió és a Cook-szigetek kormánya közötti fenntartható halászati partnerségi megállapodást (1) (a továbbiakban: a megállapodás) az (EU) 2017/418 tanácsi határozattal (2) kötötték meg, és a megállapodás 2017. május 10-én hatályba lépett. A megállapodás végrehajtásáról szóló jegyzőkönyvet (a továbbiakban: a jelenlegi jegyzőkönyv) 2016. október 14-től ideiglenesen alkalmazták (3).
                  
               
                     (2)
                  
                  
                     A jelenlegi jegyzőkönyvet egy évvel meghosszabbították, és az 2021. november 13-án lejár (4).
                  
               
                     (3)
                  
                  
                     A Tanács 2020. július 7-én felhatalmazta a Bizottságot, hogy tárgyalásokat kezdjen a Cook-szigetek kormányával a megállapodás végrehajtásáról szóló új jegyzőkönyv (a továbbiakban: a jegyzőkönyv) megkötéséről.
                  
               
                     (4)
                  
                  
                     Az említett tárgyalások eredményeként a felek 2021. július 28-án parafálták a jegyzőkönyvet.
                  
               
                     (5)
                  
                  
                     A Tanács 2021. november 11-én elfogadta a jegyzőkönyv aláírásáról és ideiglenes alkalmazásáról szóló (EU) 2021/2317 határozatot (5).
                  
               
                     (6)
                  
                  
                     A jegyzőkönyvben meghatározott halászati lehetőségeket el kell osztani a tagállamok között az alkalmazásának teljes időszakára.
                  
               
                     (7)
                  
                  
                     Tekintettel a Cook-szigetek halászati területén folytatott uniós halászati tevékenységek gazdasági jelentőségére, és tekintettel annak szükségességére, hogy elkerüljék az említett tevékenységeknek a jelenlegi jegyzőkönyv lejártakor való megszakítását, e rendeletnek a lehető leghamarabb hatályba kell lépnie.
                  
               
                     (8)
                  
                  
                     A jegyzőkönyvet ideiglenes jelleggel az aláírásának időpontjától alkalmazni fogják az uniós hajók halászati tevékenységeinek lehetővé tétele érdekében. Ezt a rendeletet ezért ugyanazon időponttól kell alkalmazni,
                  
               ELFOGADTA EZT A RENDELETET:
         
            1. cikk
            Az Európai Unió és a Cook-szigetek kormánya közötti fenntartható halászati partnerségi megállapodás végrehajtásáról szóló jegyzőkönyvben (a továbbiakban: a jegyzőkönyv) meghatározott halászati lehetőségeket a következőképpen kell elosztani a tagállamok között:
            Kerítőhálós tonhalhalászhajók:
            
                        —
                     
                     
                        Spanyolország: 3 hajó
                     
                  
                        —
                     
                     
                        Franciaország: 1 hajó
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2021. december 17-től kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. november 11-én.
            
               
                  a Tanács részéről
               
               
                  az elnök
               
               Z. POČIVALŠEK
            
         
         
            (1)  HL L 131., 2016.5.20., 3. o.
         
         
            (2)  A Tanács (EU) 2017/418 határozata (2017. február 28.) az Európai Unió és a Cook-szigetek kormánya közötti fenntartható halászati partnerségi megállapodásnak és az ahhoz csatolt végrehajtási jegyzőkönyvnek az Európai Unió nevében történő megkötéséről (HL L 64., 2017.3.10., 1. o.).
         
            (3)  HL L 289., 2016.10.25., 1. o.
         
         
            (4)  HL L 395., 2020.11.25., 1. o.
         
         
            (5)  A Tanács (EU) 2021/2317 határozata (2021. november 11.) az Európai Unió és a Cook-szigetek kormánya közötti fenntartható halászati partnerségi megállapodás végrehajtásáról szóló jegyzőkönyvnek az Európai Unió nevében történő aláírásáról és ideiglenes alkalmazásáról (HL L 463., 2021.12.28., 1. o.).